RO   RO 
 
 
 COMISIA  
EUROPEANĂ   
Bruxelles, 12.1.2022  
SWD(2022) 9 final  
 
DOCUMENT DE LUCRU AL SERVICIILOR COMISIEI  
 
REZUMAT AL RAPORTULUI PRIVIND EVALUAREA IMPACTULUI  
 
care însoţeşte documentul  
Propunere de regulament al Parlamentului European și al Consiliului  
privind Agenția pentru Droguri a Uniunii Europene  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Fișă rezumat  
Evaluarea impactului unei propuneri de regulament privind Agenția pentru Droguri a Uniunii 
Europene [revizuirea mandatului Observatorului European pentru Droguri și Toxicomanie, și anume 
Regulamentul (CE) nr.  1920/2006  
 
A. Necesitatea de a acționa  
De ce? Care este problema abordată?  
Observatorul European pentru Droguri și Toxicomanie („agenția”) a fost creat în 1993, regulamentul 
său de înființare fiind reformat în 2006 [Regulamentul (CE) nr.  1920/2006]. În 2018 -2019, Comisia 
a efectuat cea mai recentă evaluare [COM (2020) 228]. Definirea problemei se bazează pe rezultatele 
evaluării și abordează deficiențele semnalate  de principalele părți interesate ale agenției. Întrucât, în 
urmă cu 25 de ani, era necesar să se colecteze și să se analizeze date pentru a descrie situația 
drogurilor în Europa și consecințele acesteia, în prezent părțile interesate au nevoie, de asemene a, de 
o analiză în timp real a provocărilor emergente și de consiliere cu privire la cele mai bune modalități 
de abordare a amenințărilor cu evoluție rapidă, cum ar fi noile substanțe psihoactive care intră în UE, 
care sunt mai periculoase pentru sănătatea  (publică) și creează, de asemenea, noi preocupări în 
materie de securitate. Factorii de decizie au nevoie de mai mult sprijin și de mai multe informații 
pentru a lua decizii în cunoștință de cauză și pentru a oferi răspunsuri adecvate. Agenția nu poate 
oferi sprijin suficient statelor membre, iar rețeaua de puncte focale naționale ale agenției (Reitox) nu 
este utilizată la întregul său potențial. În fine, dimensiunea internațională a activității agenției nu este 
suficient definită. Pentru punerea în aplica re a noii Strategii a UE în materie de droguri 2021 -2025, 
care adoptă o abordare bazată pe dovezi a politicii în materie de droguri, informațiile furnizate de 
agenție sunt esențiale.  
Ce se așteaptă de la această inițiativă?  
Obiectivul general al inițiativei este de a se asigura că agenția este adecvată scopului și că este 
echipată în mod corespunzător pentru a face față provocărilor reprezentate de droguri în UE, 
conducând la acțiuni adecvate și la sprijin corespunzător din partea UE și a statelor  membre. 
Propunerea de revizuire a mandatului ar fi una specifică. Aceasta ar trebui să clarifice mandatul 
agenției în ceea ce privește domeniul său de acțiune (în special substanțele care trebuie abordate), să 
își sporească capacitatea de a reacționa mai rapid și într -un mod mai bine direcționat la provocările 
și amenințările emergente, să aprofundeze monitorizarea și analiza fenomenului drogurilor, să ofere 
sprijin statelor membre și să clarifice dimensiunea internațională a activității agenției.  
Care este valoarea adăugată a acțiunii la nivelul UE?   
Fenomenul drogurilor afectează toți europenii și are un caracter transfrontalier și global. Există multe 
provocări comune, care se regăsesc în toate statele membre, atât în ceea ce privește cererea, cât și  
oferta de droguri. Nu este posibil să se abordeze fenomenul drogurilor doar la nivel național, 
deoarece o astfel de abordare ar conduce la o fragmentare, iar statele membre ar învăța unele de la 
altele prin schimb de experiență și de bune practici. Acțiun ea UE oferă o modalitate eficace și 
eficientă de abordare a acestor probleme.  
B. Soluții  
Ce opțiuni de politică legislative și nelegislative au fost luate în considerare? Există sau nu o 
opțiune preferată? De ce?   
Opțiunea de politică fără caracter legislativ (continuarea cooperării) și desființarea sau fuzionarea 
agenției nu au mai fost analizate deoarece nu ar aborda problemele identificate.  
 
Opțiunea preferată este o revizuire specifică a mandatului. Pentru a răspunde solicitării unor părți 
intere sate de a extinde domeniul agenției la alte dependențe, întrebarea a fost analizată, dar evaluarea 
impactului a concluzionat că preocuparea principală a agenției ar trebui să o constituie în continuare 
 
3 drogurile ilicite. Cu toate acestea, ar trebui abordat ă mai bine problema policonsumului de substanțe. 
Oferta de droguri și piețele drogurilor ar trebui, de asemenea, să facă parte din domeniul tematic de 
acțiune al agenției. Pentru a oferi o analiză mai flexibilă și mai orientată spre viitor, ar trebui 
dezvo ltate în continuare capacitățile de monitorizare și de evaluare a amenințărilor ale agenției. 
Pentru a informa rapid publicul și pentru a alerta cu privire la amenințările prezente în mai multe 
state membre, agenția ar trebui să sprijine desfășurarea de ca mpanii de informare și alerte la nivelul 
UE sau să realizeze ea astfel de acțiuni. Pentru a spori baza de informații a agenției, ar trebui creată 
o rețea specializată de laboratoare. Mandatul punctelor focale naționale ar trebui consolidat pentru a 
utiliza  mai bine capacitățile acestora în sprijinul agenției și pentru a reflecta modificările care 
urmează să fie introduse în mandatul agenției. În fine, dimensiunea internațională a activității 
agenției ar trebui precizată mai bine.  
Care sunt susținătorii fiecărei opțiuni?   
Principalele părți interesate, și anume factorii de decizie politică de la nivel național și european 
pentru politica în materie de droguri sprijină, și chiar solicită, o consolidare a mandatului agenției. 
Noua strategie a UE în materie  de droguri, adoptată de Consiliu în decembrie 2020, invită în mod 
explicit Comisia să prezinte o propunere de revizuire a mandatului cât mai curând posibil. Unele 
state membre care au strategii mai ample în materie de dependență ar dori un mandat mai exti ns 
pentru agenție. Alte state membre au un cadru bazat exclusiv pe droguri și ar fi mulțumite cu 
mandatul actual, însoțit de o clarificare cu privire la policonsumul de droguri. Stabilirea unor criterii 
minime pentru punctele focale naționale ar putea fi, de asemenea, controversată pentru unele state 
membre, deoarece ar putea considera că acest lucru interferează cu prerogativele lor. Cu toate 
acestea, astfel de criterii ar fi necesare pentru a asigura condiții echitabile în întreaga Europă și pentru 
a asig ura furnizarea de date către agenție.  
C. Impactul opțiunii preferate  
Care sunt beneficiile opțiunilor preferate (sau ale opțiunilor principale, dacă nu există o 
opțiune preferată)?   
Opțiunea preferată ar contribui la politici și acțiuni mai bine informate; acest lucru ar duce la 
răspunsuri europene (și naționale) mai eficace în ceea ce privește fenomenul drogurilor în UE. 
Aceasta ar reprezenta o contribuție majoră la un răspuns eficace și bazat pe dovezi în ceea ce privește 
fenomenul drogurilor, a tât din punctul de vedere al sănătății, cât și din punctul de vedere al securității. 
Mandatul agenției ar rămâne axat în principal pe monitorizare, pe sprijinirea UE și a statelor sale 
membre, în conformitate cu principiul subsidiarității. O astfel de revi zuire specifică a mandatului 
agenției ar duce la o mai bună pregătire la nivel european și național în ceea ce privește noile 
amenințări tot mai mari din domeniul drogurilor.  
Care sunt costurile opțiunilor preferate (sau ale opțiunilor principale, dacă nu  există opțiuni 
preferate)?   
Opțiunea preferată ar necesita resurse financiare și umane sporite în comparație cu resursele alocate 
în cadrul financiar multianual (CFM) 2021 -2027. Se estimează că pentru noua perioadă a CFM ar fi 
necesare un buget suplimentar de aproximativ 51 -63 de milioane EUR și aproximativ 40 de posturi 
de personal suplimentare.  
Care va fi impactul asupra societăților, a IMM -urilor și a microîntreprinderilor?  
Nu va exista niciun impact direct asupra întreprinderilor, IMM -urilor și microîntreprinderilor. 
Revizuirea ar putea avea efecte pozitive indirecte prin limitarea pierderii de forță de muncă în 
economie având în vedere faptul că cei care consumă droguri nu sunt în măsură să lucreze sau să 
desfășoare o activitate la capacit ate deplină, și prin perturbarea veniturilor grupurilor infracționale 
organizate.  
Va exista un impact semnificativ asupra bugetelor și a administrațiilor naționale?   
Deși opțiunea preferată ar conduce la o creștere a atribuțiilor și responsabilităților agenției, în 
general, inițiativa ar contribui la reducerea sarcinii administrative și la o simplificare a procedurilor 
administrative, în special în statele membre. Principalul factor care contribuie la aceasta este 
 
4 propunerea de raționalizare și centraliz are a obligațiilor de raportare. Din cauza lipsei de date privind 
fondurile disponibile pentru politica în materie de droguri, nu este posibil să se cuantifice impactul 
simplificării și al reducerii sarcinii.  
Vor exista și alte efecte semnificative?   
Nu. 
D. Acțiuni ulterioare  
Când va fi reexaminată politica?  
În conformitate cu abordarea comună, regulamentul privind agenția va include o evaluare externă a 
agenției o dată la 5 ani.